﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Rugăciune către Maica Domnului, pentru cei care nu pot învăța (la icoana „Sporirea Minţii”) Preacurată Născătoare de Dumnezeu, casa pe care Înţelepciunea lui Dumnezeu Sieşi Şi-a zidit-o, dătătoarea darurilor duhovniceşti, ceea ce de la cele lumeşti la cele dinainte de lume mintea noastră o înalţi şi pe toţi la cunoştinţa înţelepciunii îi ridici! Primeşte această cântare de rugăciune de la noi, nevrednicii robii tăi, care cu credinţă şi cu smerenie ne închinăm în faţa preacinstitei tale icoane! Înduplecă-L pe Fiul tău şi Dumnezeul nostru să le dea mai-marilor noştri înţelepciune şi putere, judecătorilor – dreptate şi necăutare la faţa omului, păstorilor – înţelepciune duhovnicească, râvnă şi bună-paza sufletelor noastre, învăţătorilor – smerită înţelepciune, fiilor – ascultare, şi nouă, tuturor, duhul chibzuinţei şi al evlaviei, duhul smereniei şi al blândeţii, duhul curăţiei şi al adevărului Şi acum, Maică prealăudată, dă-ne bună sporire a minţii, pe cei aflaţi în vrajbă şi în dezbinare împacă-i, uneşte-i şi pune între ei o legătură de iubire nedespărţită, pe cei rătăciţi din nesocotinţă întoarce-i spre lumina adevărului lui Hristos, povăţuieşte-i către frica de Dumnezeu, înfrânare şi hărnicie Preasfântă Născătoare de Dumnezeu și pururea Fecioară Maria, dă-le cuvântul înţelepciunii şi cunoştinţe folositoare de suflet celor care le cer, luminează-ne cu bucuria cea nepieritoare, ceea ce ești mai cinstită decât heruvimii şi mai slăvită decât serafimii Iar noi, văzând faptele minunate şi preachibzuita înţelepciune a lui Dumnezeu în lume şi în viaţa noastră, să ne înstrăinăm de deşertăciunea pământească şi de prisositoarele griji lumeşti şi să ne ridicăm minţile şi inimile noastre spre Cer, pentru ca prin ocrotirea şi ajutorul Tău laudă, mulţumire şi închinare pentru toate să-I aducem Întreit Slăvitului Dumnezeu şi Ziditorului tuturor, Tatălui și Fiului și Sfântului Duh, acum şi pururea şi în vecii vecilor Amin! Preot Paroh: Marius DaniemlDumitrescu Ioachim si Ana, fericita insotire Sfintii Ioachim si Ana parintii Maicii Domnului, sunt praznuiti pe 9 septembrie Ei au o zi speciala de cinstire, insa sunt pomeniti neincetat in slujbele noastre Incheierea slujbelor se face cu invocarea Sfintilor Parinti Ioachim si Ana: "… cu ale sfintilor si dreptilor dumnezeiesti Parinti Ioachim si Ana, si pentru ale tuturor sfintilor, sa ne miluiasca si sa ne mantuiasca pe noi ca un bun si de oameni iubitor" Sfintii Parinti au randuit ca imediat dupa o sarbatoare, sa facem pomenirea celor prin care evenimentul petrecut a fost posibil De exemplu, dupa Botezul Domnului din 6 ianuarie, il cinstim pe Sfantul Ioan Botezatorul, dupa Nasterea Sfantului Proroc Ioan de pe 25 iunie, ii sarbatorim pe Zaharia si Elisabeta, parintii lui Acelasi lucru se intampla si dupa Nasterea Domnului, pe 26 decembrie o praznuim pe Fecioara Maria Sfintii Ioachim si Ana n-au putut sa aiba un copil cu nici un chip In vremea lor, parintii care nu aveau copii, erau considerati blestemati de Dumnezeu Potrivit Traditiei, in al cincizecilea an al casatoriei lor, Marele Preot de la Templu a refuzat in public jertfa lor, numindu-i blestemati De ce aceasta atitudine? Pentru ca poporul ales astepta venirea lui Mesia in lume Iar orice familie care nu avea inca copii, intarzia aparitia Izbavitorului Desi erau ocarati, Ioachim si Ana nu s-au razvratit impotriva lui Dumnezeu si nici nu au renuntat la viata lor virtuoasa S-au rugat in continuare cu lacrimi si au nadajduit in bunatatea lui Dumnezeu Si Dumnezeu le-a ascultat rugaciunea si le-a daruit-o pe Fecioara Maria Sfintii Parinti afirma ca a fost voia lui Dumnezeu ca Fecioara Maria sa se nasca dintr-o femeie stearpa Sfantul Ioan Damaschin spune ca "prin nasterea Mariei, firea s-a biruit prin har si a ramas supusa, necutezand sa o ia inainte Firea a asteptat neroditoare, pana cand harul a inflorit rodul" Daca Maica Domnului avea sa nasca in chip minunat pe Hristos, Dumnezeu a randuit ca si nasterea ei sa aiba parte de minune Insa e bine sa mentionam ca Maica Domnului nu este doar darul lui Dumnezeu catre Ioachim si Ana, ci si rodul rugaciunii si vietuirii lor alese Biserica ii numeste in troparul vecerniei zilei de 9 septembrie, fericita insotire: "O, fericita insotire: Voi sunteti mai presus de toti parintii, caci ati nascut pe cea mai presus de fire" Nasterea Maicii Domnului este cu totul deosebita si unica in intreg Vechiul Testament Chiar daca in Vechiul Testament au mai fost cazuri cand femei sterpe au nascut prin lucrarea lui Dumnezeu, cum ar fi Sara sau Rahila, acestea au nascut baieti, nu fete Singura din femeile sterpe care a nascut fata a fost Ana si aceasta arata rolul, unic in istorie, care se pregatea pentru Maria, acela de a-L naste pe Fiul lui Dumnezeu Sfantul Paisie Aghioritul spune ca Hristos ar fi venit mai devreme pe pamant daca ar fl existat o pereche neprihanita, asa cum au fost Sfintii Ioachim si Ana Din aceasta zi trebuie sa retinem nu doar faptul ca Dumnezeu a lucrat in chip minunat asupra Sfintilor Ioachim si Ana, ci si faptul ca orice femeie, indiferent de problemele pe care le are, poate deveni mama prin ajutorul lui Dumnezeu Important este ca ea sa ceara cu credinta ajutorul de la Dumnezeu Ocrotitori si mijlocitori catre Dumnezeu pentru familiile care isi doresc sa aiba copii si nu au, sunt Sfintii Parinti Ioachim si Ana Adrian Cocosila Rugaciune catre Sfintii Parinti Ioachim si Ana Cei ce ati nas cut pe Maica Vietii noastre, de Dumnezeu Nacatoarea si Pururea Fecioara Maria, paziti-ne cu rugaciunile voastre de toate primejdiile! Luati aminte la saracia noastra sufleteasca si trupeasca si imbogatiti-ne pe noi in Dumnezeu Sfanta Ana, ridica sfintele tale maini, cu care ai imbratisat pe Imparateasa Cerului si a pamantului, catre Parintele indurarilor si a toata mangaierea! Ca astfel, trecand cu vederea multimea pacatelor noastre, sa ne pazeasca pe noi de foamete, de potop, de foc, de sabie, de venirea altor neamuri si de razboiul cel dintre noi Asaza, Sfanta Ana, in inimile conducatorilor tarii acesteia cele bune pentru sfintele lui Dumnezeu biserici! Pazeste pe cei ce te cheama pe tine de moartea cea fara de veste Apara-ne de vrajmasii cei vazuti si de cei nevazuti Impaca neintelegerile din familii, fii sprijin celor neputinciosi Celor cazuti in adancul pacatelor, lumineaza-le mintea, ca sa se intoarca la pocainta Iar in vremea plecarii noastre din viata aceasta, sa ne aperi pe noi de cei ce se silesc a vana sufletele noastre Bucura-te, Ioachime, sfesnicul lui Dumnezeu, cel in fapte bune imbatranit, prin care intristarea nerodirii s-a pierdut Veseleste-te, ca Fiica ta s-a facut Biserica a lui Dumnezeu, nascand pe Hristos Domnul Lumineaza-ne si pe noi spre fapte bune, cel ce esti luminatorul celor din intunericul necunostintei, dulce mangaietor al celor intristati si indemnatorul celor insotiti in Sfanta Taina a Cununiei Bucura-te, Sfanta Ana, ceea ce esti daruitoare imbelsugata si de cele pamantesti Veseleste- te, lauda femeilor si cununa maicilor, ascultatoare blanda a celor ce te cheama pe tine, ceea ce ne implinesti cererile cele bune, bogatia saracilor si a vaduvelor! Ne bucuram si noi, vazand ca prin nasterea ta s-a stins datoria pacatului Fii si de acum inainte, Sfanta Ana, ajutatoarea si mangaierea celor care-si doresc copilasi, grabnica tamaduire a celor neputinciosi Caci niciodata nu te-ai ascuns de la nazuinta noastra! Ceea ce in chip nemijlocit vezi frumusetea Dumnezeirii, ai rasarit crinul fecioriei si ai hranit pe Hranitoarea Vietii Oamenii au primit atata mangaiere si incredintarea ca vor fi rascumparati atunci cand te-au vazut pe tine alaptand pe Maica Izbavitorului! Sfintilor si Dumnezeiestilor Parinti Ioachim si Ana, statornicia si rabdarea voastra sa ne-o impartasiti si noua, celor nevrednici si pacatosi Ca vazand dragostea voastra, Dumnezeu sa ne dea timp de pocainta si de intoarcere Bucurati-va si ajutati-ne si pe noi sa ne bucuram impreuna cu voi, in Imparatia Cerurilor! Amin 